Сілы спэцыяльных апэрацыяў УС РБ

**Сілы спэцыяльных апэрацыяў (ССА) Рэспублікі Беларусь** — высокамабільны род войскаў Узброеных сілаў Рэспублікі Беларусь. Зьяўляюцца пераемнікам ПДВ СССР у Беларусі. Асноўныя задачы: контра-дывэрсійная дзейнасьць, выведка, выкананьне розных задачаў адмысловымі мэтадамі ў мэтах спыненьня ўзброенага канфлікту ў стаўленьні да Рэспублікі Беларусь. Выступаюць адным з асноўных элемэнтаў стратэґічнага стрымліваньня.

## Склад

Сілы спэцыяльных апэрацыяў уключаюць:
* 38-ю ґвардзейскую асобную мабільную брыґаду (Берасьце)
* 103-ю ґвардзейскую асобную мабільную брыґаду (Віцебск)
* 5-ю асобную брыґаду адмысловага прызначэньня (Мар'іна Горка)

Маюцца падразьдзяленьні для выкананьня задачаў адмысловае важнасьці:
* 33 ґвардзейскі асобны атрад адмысловага прызначэньня (камплектуецца афіцэрамі й прапаршчыкамі)
* Адмысловы атрад адмысловага прызначэньня 5 асобнае брыґады адмысловага прызначэньня (вядомы як "афіцэрская рота")
* 527-я асобная рота адмысловага прызначэньня

## Структура

Арґанізацыйна кожная асобная мабільная брыґада ўключае:

1.Кіраваньне брыгады
* штаб; службы.
2.Баявыя вайсковыя часткі й падразьдзяленьні
* 3 асобных мабільных батальёна (у кожным БМД-1 ці БТР-80, мінамёты БМ-37, аўтаматычныя ґранатамёты АГС-17);
* самаходны артылерыйскі дывізіён (2С9);
* зэнітны ракетна-артылерыйскі дывізіён(ЗП-23-2, ПЗРК «Іголка»);
* супрацьтанкавая батарэя (БТР-РД з Фагот (ПТУР)).
3.Падразьдзяленьні баявога забесьпячэньня й сувязі
* батальён сувязі;
* выведвальна-дэсантная рота;
* інжынэрна-сапёрная рота;
* узвод радыяцыйнае, хімічнае й біяляґічнае абароны.
4.Падразьдзяленьні тылавога й тэхнічнага забесьпячэньня
* рота аховы й абслугоўваньня;
* рамонтная рота;
* рота матэрыяльнага забесьпячэньня;
* мэдыцынская рота;
* узвод паветрана-дэсантнага забесьпячэньня.

Асобная брыґада адмысловага прызначэньня арґанізацыйна ўключае:

1.Кіраваньне брыґады
* штаб; службы.
2.Баявыя вайсковыя часткі й падразьдзяленьні
* падразьдзяленьні СПН (атрады);
* падразьдзяленьне сувязі.
3.Падразьдзяленьні забесьпячэньня
* падразьдзяленьне мто;
* штабная рота;
* мэдыцынская рота.

Брыґады падпарадкоўваюцца камандаваньню ССА, якое ў сваю чаргу падпарадкоўваецца непасрэдна ґенэральнаму штабу, абыходзячы апэратыўныя камандаваньні й камандаваньне сухапутных войскаў УС РБ у адрозьненьне ад пяхотных часткаў.

## Узбраеньне
### Бронетэхніка

* БТР-РД «Робат»
* БТР-80
* БМД-1

### Артылерыя
* 120-мм самаходная гаўбіца-мінамёт 2С9 «Нона-C»
* ЗУ-24-2 (ЗУ-23-2 у варыянце артусталёўкі «Скрыгат» на базе гусенічнага БТР-Д)
* 82 мм Мінамёт БМ-37

### Стралковая зброя

* АК-74М
* РПКС-74
* Кулямёт Калашнікава
* Снайпэрская вінтоўка Драгунава
* падрульны ґранатамёт ҐП-25 
* РПГ-7Д
* 9 мм малаґабарытны аўтамат 9A-91
* 12,7 мм буйнакалібарная снайперская вінтоўка ОСВ-96
* бясшумны пісталет ПБ
* ПТУР «Фагот»
* ПЗРК«Іголка»
* 30 мм аўтаматычны ґранатамёт на станку АГС-17 «Полымя»
* Аўтамат падводны адмысловы
* Нож выведніка страляльны 2
* Пісталет самазарадны адмысловы «Вул»
* Снайпэрская вінтоўка ВСК-94
* Снайпэрская вінтоўка МЦ-116М
* 9-мм бясшумны пісталет-кулямёт ПП-93

## Экіпіяваньне
У дадзены час адбываецца другі этап будаўніцтва ССА, і падоўжыцца ён да 2015 году. Таму спэцыяльны рыштунак для сілаў спэцыяльных апэрацыяў толькі ствараецца, і яго сьпіс увесь час расьце. У ССА ўжо паступіла новая партатыўная лічбавая радыёстанцыя Р-168-0.1, баявая разгрузная сыстэма новага ўзору, бронекамізэлька "Атравм", ахоўны шлем ЗШ-1, бронешлем П‑27. Кожны вайсковец ССА забясьпечваецца найновымі прыборамі начнога бачаньня беларускай вытворчасьці. Таксама ўся зброя забясьпечваецца айчыннымі каліматарнымі й начнымі прыцэламі.

Сьпіс беларускае оптыкі ўжывальнае ў ССА:
* Ачкі начнога бачаньня ОНВ-2 (AN/PVS-14)
* Прыцэл каліматарны ПК-АА
* Прыцэл каліматарны ПК-АВ
* Прыцэл каліматарны начны ПКН-03М
* Прыцэл начны для стралковай зброі ПНВ-2К (AN/PVS-17)
* Прыбор начны наглядальны ПНН-03
* Далямэр ДЛ-1
* Унікальная нашлемная сыстэма індыкацыі НСІ-04

Абсталяваньне беларускіх сілаў спэцыяльных апэрацыяў бесьпілотнымі лятальнымі апаратамі у поўным аб’ёме вызначана на канец 2012 году. Да гэтага ж часу чакаецца й паступленьне ў падразьдзяленьні новых мотадэльтаплянаў. Для дастаўкі жаўнераў у раён выкананьня задачы выкарыстоўваюцца парашутныя сыстэмы тыпу крыло Лясьнік-3 і Лясьнік-3М. Праходзяць выпрабаваньні й тандэмныя парашутныя сыстэмы для дастаўкі вузкапрофільных адмыслоўцаў без парашутна-дэсантнае падрыхтоўкі (напрыклад вайсковы інжынэр) у мэтавую вобласьць.

Пачала ўжывацца новая сыстэма модульнага забесьпячэньня байцоў у адпаведнасьці з адмысловасьцю. Вось модуль рыштунка салдата-дэсантніка:
* Аўтамат АКС-74
* Прыцэл каліматарны ПК-АВ
* Прыцэл начны ПКН-03 М
* Акуляры начнога бачаньня AN/PVS-14
* Радыёстанцыя Р-168?0,1
* Бронешлем «П-27»
* Бронекамізэлька «Атравм-5/2»
* Баявая разгрузная сыстэма
* Заплечнік дэсантніка «РД-2005»
* Спальны мяшок
* Поліпрапіленавы кілімок

Модуль рыштунка салдата-снайпэра:
* 7,62-мм СВДС (ОСВ-96, ВСК-94, МЦ-116М)
* 9-мм ПП-93
* Прыцэл начны ПКН?03 М
* Акуляры начнога бачаньня AN/PVS-14
* Радыёстанцыя Р-168-0,1
* Далямэр ДЛ-1
* Бранешлем «П-27»
* Бронекамізэлька «Атравм-5/2»
* Баявая разгрузная сыстэма снайпэра
* Заплечнік дэсантніка «РД-2005»
* Спальны мяшок
* Маскіравальны гарнітур (лета й зіма)

Модуль рыштунка салдата-выведніка:
* 7,62-мм аўтамат 9А-91 (АКС-74)
* 9-мм ПП-93
* Прыцэл начны ПКН-03М (дзённы ПК-АВ)
* Прыбор начнога назіраньня (бінокль) ПНН-03
* Акуляры начнога бачаньня AN/PVS-14
* Радыёстанцыя Р-168-0,1
* Бронешлем «П-27»
* Бронекамізэлька «Атравм-5/2»
* Баявая разгрузная сыстэма
* Заплечнік выведніка
* Спальны мяшок
* Маскіравальны гарнітур (лета і зіма)

Дадзеныя модулі ў параўнаньні з ранейшым  экіпіяваньнем, дазваляюць у два разы павялічыць магчымасьці байца ССА па выкананьні баявых задачаў, вядзеньню выведкі, контр-дывэрсійных дзеяньняў, рашэньню адмысловых агнявых задачаў. Павялічваецца рухомасьць і абароненасьць. Новае абмундзіраваньне да трох разоў лягчэй і цяплей старых узораў. Поліпрапіленавы кілімок дазваляе камфортна адпачываць, выконваць баявую задачу (напрыклад засада) працяглы час, нягледзячы на надвор’е, можа выкарыстоўвацца ў якасьці насілкаў. Сучасная радыёстанцыя шматкроць павялічвае кіравальнасьць дзеяньнямі салдата, паскарае абмен інфармацыяю паміж баявымі адзінкамі.

## Падрыхтоўка кадраў
З 2010г. афіцэраў для сілаў адмысловых апэрацыяў рыхтуе факультэт ваеннае выведкі Ваеннае акадэміі Рэспублікі Беларусь (начальнік факультэта палкоўнік Ігар Казакоў). Навучаюцца курсанты па адмысловасьцях: кіраваньне падразьдзяленьнямі ССА і тэлекамунікацыйныя сыстэмы. Палявыя і практычныя заняткі з ужываньнем узбраеньня й вайсковае тэхнікі праводзяцца на палявой навучальна-матэрыяльнай базе паліґону "Белая Лужына" і вайсковых часткаў сілаў спэцыяльных апэрацыяў. У далейшым нароўні з атрыманьнем ведаў па сацыяльна-гуманітарных, агульнанавуковых і агульнапрафэсійных дысцыплінах курсанты ўдасканальваюць сваю ваенную падрыхтоўку па агульнавайскавым і спэцыяльным дысцыплінам. Падчас заняткаў па агульнавайскавым і спэцыяльным дысцыплінам курсанты вучацца кіраваць падразьдзяленьнем у адпаведнасьці з абранаю адмысловасьцю, удасканальваюць сваю тактыка-адмысловую і агнявую вывучку, зьдзяйсьняюць скачкі з парашутам, вучацца вадзіць баявыя машыны, у тым ліку і аўтамабілі. На факультэце адзін з самых высокіх прахадных балаў у Ваеннай акадэміі і досыць высокі конкурс, што кажа пра высокі прэстыж дадзенае адмысловасьці сярод абітурыентаў.

Таксама будучых афіцэраў ССА рыхтуюць ваенныя ВНУ Расейскае Фэдэрацыі: Навасыбірская вышэйшая ваенная камандная вучэльня на факультэце адмысловае выведкі і Разанская вышэйшая паветрана-дэсантная камандная вучэльня. Пасьля пяці гадоў навучаньня курсанты атрымліваюць вайсковае званьне лейтэнант.

## Галерэя

Файл:Flag of the Belarusian Special Operations Forces.svg|Сьцяг ССА УС РБ
Файл:BMD-1 in Afghanistan.jpg|Савецкія дэсантнікі на БМД-1, Афганістан, 25 сакавіка 1986 году.


## Глядзіце таксама
* Ваенная акадэмія Рэспублікі Беларусь
* Узброеныя сілы Рэспублікі Беларусь
* Паветрана-дэсантныя войскі

## Вонкавыя спасылкі
* 5 асобная брыгада адмысловага прызначэньня.
* Міністэрства абароны Рэспублікі Беларусь.
* Войска Беларусі. Інфармацыйна-аналітычны партал.
* Сілы спэцыяльных апэрацыяў стануць новым родам войскаў  войска // Вокны ў НАТА.

Катэгорыя:Узброеныя сілы Беларусі